PAXTA TOLASINI O‘ZBEKISTON RESPUBLIKASI TOVAR-XOM AShYo BIRJASI ORQALI RESPUBLIKA KORXONALARIGA SOTIShDA QO‘ShILGAN QIYMAT SOLIG‘INI HISOBLAB ChIQARISh VA TO‘LASh TARTIBI TO‘G‘RISIDAGI NIZOMGA O‘ZGARTIRIShLAR KIRITISh HAQIDA

O‘zbekiston Respublikasi Soliq kodeksi, O‘zbekiston Respublikasi “Davlat soliq xizmati to‘g‘risida”gi Qonunining 7-moddasi va O‘zbekiston Respublikasi Prezidentining 2006-yil 29-avgustdagi PQ-456-son qarorining 9-bandini bajarish uchun (O‘zbekiston Respublikasi qonun hujjatlari to‘plami, 2006-y., 31-32-son, 309-modda) qaror qilamiz:
 1. O‘zbekiston Respublikasi Moliya vazirligi va Davlat soliq qo‘mitasining 2006-yil 12-maydagi 44, 2006-26-son qarori bilan tasdiqlangan Paxta tolasini O‘zbekiston Respublikasi tovar-xomashyo birjasi orqali respublika korxonalariga sotishda qo‘shilgan qiymat solig‘ini hisoblab chiqarish va to‘lash tartibi to‘g‘risidagi nizomiga o‘zgartirishlar (2006-yil 13-iyun, ro‘yxat raqami 1583 — O‘zbekiston Respublikasi qonun hujjatlari to‘plami, 2006-y., 24-son, 222-modda) ilovaga muvofiq tasdiqlansin.
 2. Mazkur qaror O‘zbekiston Respublikasi Adliya vazirligida davlat ro‘yxatiga olingan kundan boshlab o‘n kun o‘tgach kuchga kiradi.
 1. 2-band quyidagi tahrirda bayon etilsin:
 “2. Paxta tolasini O‘zbekiston Respublikasi tovar-xomashyo birjasi orqali sotish va respublika korxonalari tomonidan paxta tolasi uchun hisob-kitob qilish sxemalari O‘zbekiston Respublikasi Prezidentining 2006-yil 29-avgustdagi “Paxta tolasini sotish va uning uchun hisob-kitob qilish mexanizmini tartibga solish to‘g‘risida”gi PQ-456-son qaroriga (O‘zbekiston Respublikasi qonun hujjatlari to‘plami, 2006-y., 36-son, 359-modda) muvofiq amalga oshiriladi”.
 2. 3-band o‘z kuchini yo‘qotgan deb hisoblansin.